Bilag til bestyrelsesmøde 18.02.10, pkt. 3: Stillingtagen til køb af bygningerne

1. **Stillingtagen til købstilbud fra UVM af Vestfyns Gymnasiums bygninger.**

*Bestyrelsen skal på sit møde den 18. februar 2010 tage stilling til UVM’s købstilbud på Vestfyns Gymnasiums bygninger pr. 1.1.2010.*

Den 19. februar skal rektor meddele UVM bestyrelsens beslutning.

Hvis bestyrelsen beslutter at acceptere købstilbuddet, skal bestyrelsesformand og rektor senest 8. marts underskrive købsaftalen med UVM.

UVM’s købstilbud: 25.615,644 – 3.597.155 (vedligeholdelsesefterslæb til 2012) = 22.018.489

Grundlag for købstilbuddet:

årselever 426 + 6,7 (brobygningselever) = 432,7 årselever i alt

areal 8.297m2 (inkl. Kønghal. Det forudsættes, at udmatrikulering og ændring af lokalplan falder på plads. Hvis handlen ikke falder på plads, stiger prisen med 1,6 mio.kr. til 23,6 mio.kr.)

Faktisk elevtal på VG de sidste 4 år, forventet tal 2010 samt Region Syds prognose 2020:

Elevtal 2020 2010 2009 2008 2007 2006

458(regions- 465(forventet) 462 450 423 388

prognose)

1. **Bemyndigelse til at træffe beslutning om finansieringen af Vestfyns Gymnasiums køb af bygninger.**

*Hvis bestyrelsen beslutter at acceptere købstilbuddet, gives bestyrelsesformand, næstformand og rektor bemyndigelse til i fællesskab at agere i bestyrelsens sted, herunder træffe beslutninger om valg af realkreditinstitut og finansiering samt låneoptagelse, herunder at optage lån af den størrelse, som en kreditforening har tilbudt, således at den kontante købesum og vedligeholdelsesefterslæb 2010-12 kan finansieres.*

*Bestyrelsen bemyndiger gruppen til at supplere et 30-årigt fastforrentet lån med f.eks. variabelt forrentede lån op til 40% af den samlede låneoptagning, svarende til skolens aktuelle likviditet, eller 100% 30-årige variabelt forrentede lån med min. 60% renterisikoafdækning, f.eks i form af renteloft eller renteswaps, idet bemærkes, at skolens egenkapital 6 mio.kr. udgør 27% af den kontante købesum med tillæg af vedligeholdelsesefterslæb 2010-12.*

*Bestyrelsen giver ved accept af købet på bestyrelsesmødet den 18. februar bestyrelsesformand og rektor bemyndigelse til at underskrive købekontrakt, skøde, pantebrev og finansieringsdokumenter.*

*Det er en forudsætning for bestyrelsens bemyndigelse, at et realkreditinstitut har givet endeligt tilsagn om belåning af hele købesummen med tillæg af vedligeholdelsesefterslæb 2010-12. Tidspresset taget i betragtning skal der dog ikke nødvendigvis foreligge endelige pantebrevsudkast til underskrift, men lånetilbuddet skal være uigenkaldeligt.*

*Bestyrelsen skal efterfølgende orienteres om købet, finansieringen og den valgte sammensætning heraf på næste ordinære møde. Samtidig bør fremadrettet aftales en rammepolitik for skolens likviditets- og finansieringsdispositioner samt mål for risikotagning og –afdækning.*

På vegne af formand, næstformand og rektor

/ Ole Toft Hansen